[{"text_idx": "#000006", "text": "La kuba sanserva komerco, milionojn da dolaroj kosta, bazig\u0302as sur du apogiloj: altkvalitaj servoj en la insulo por eksterlandanoj kaj la amasa eksportado de sanservaj profesiuloj forme de medicinaj misioj. Tiu profita modelo ebligis al la registaro disvastigi propagandon kaj vendi altruisman fasadon dum kubanoj devas alfronti kolapson de hospitaloj kaj la kuracistoj partoprenantaj en tiuj misioj estas subigitaj al c\u0302iuj tipoj de rompo de siaj rajtoj."}, {"text_idx": "#000009", "text": "La revo pri la Nobel-premio de paco ne efektivig\u0302is. Anstatau\u0306e kubanoj tedig\u0302is kaj iliaj manifestacioj aperis sur la unuaj pag\u0302oj de la c\u0302efaj amaskomunikiloj de la mondo. La kolapso de la sanserva sistemo kaj la manko de kuraciloj estis inter la lanc\u0302iloj de la historia protesto la 11-an de julio 2021. La protesto estis ankau\u0306 instigita de la kresko de infektig\u0302oj de Kovim-19 kaj de rilataj mortoj ekde mezo de aprilo de tiu jaro."}, {"text_idx": "#000012", "text": "Lau\u0306 la Monda Banko, Kubo havas po 8,4 kuracistoj por mil log\u0302antoj, pli ol potencoj kiel Germanio (4,2), Svedio (4), Usono (2,6) au\u0306 Japanio (2,4). Ec\u0302 kvankam Kubo spertis reduktig\u0302on je 64% de la nombro de kuracistoj de 2010 g\u0302is 2017, de pli ol 36 000 g\u0302is c\u0302irkau\u0306 13 000."}, {"text_idx": "#000013", "text": "Kiel Kubo ig\u0302is konata pro siaj medicinaj misioj?"}, {"text_idx": "#000014", "text": "En 1984 la kuba registaro kreis la programojn Familia Kuracisto kaj Familia Flegistino (Programa del Me\u0301dico y la Enfermera de la Familia), kun la celo provizi medicinan subtenon al la tuta log\u0302antaro de la insulo. Kvankam la programo ig\u0302is etalono tutmonde, la disfalo de Sovetunio kaj la krizo kiu sekvis en Kubo montris ke al g\u0302i mankis plano por dau\u0306ripovo."}, {"text_idx": "#000015", "text": "Poste la savo venis kun la enpotencig\u0302o de Hugo Cha\u0301vez en Venezuelo. En oktobro 2000, Kubo kaj Venezuelo subskribis interkonsenton, lau\u0306 kiu la kuba flanko sin devigis sendi kuracistojn, kiuj ofertos senpagajn servojn en lokoj, kie medicina priservado malsufic\u0302as, kaj trejnos venezuelan personaron. Venezuelo siavice promesis sendi po 53 bareloj da nafto tage."}, {"text_idx": "#000016", "text": "En 2011 la kuba registaro efektivigis serion da privatigoj, sekvante la rusian modelon, por adapti la ekonomion regatan de la s\u0302tato al mondo de libera merkato. Tiel naskig\u0302is Comercializadora de Servicios Me\u0301dicos Cubanos, korporacio kiu transprenis la komercon rilatan al eksportado de sanserva personaro. Per tiu c\u0302i institucio kaj danke al la alianco kun Venezuelo, ig\u0302is eble eksporti kubajn fakulojn grandskale, kaj samtempe realigi revon de Fidel Castro: eksporti la revolucion kaj vastigi g\u0302ian influon tutmonde. Tiusence la medicinaj misioj ig\u0302is ne nur ekonomia, sed ankau\u0306 diplomatia resurso."}, {"text_idx": "#000019", "text": "Malgrau\u0306 la premo sur la profesiuloj kiuj partoprenas en tiuj misioj, la alternativo estas ec\u0302 malpli bona. La diferenco en salajroj de iuj kiuj restis en Kubo kaj alig\u0302is al la misio estas tiom grava, ke ec\u0302 kvankam sanservaj profesiuloj devas pagi pli ol 75% de siaj salajroj al la au\u0306toritatoj, kiam ili elektas labori ekster la insulo, tio plu estas konsiderata pli profita opcio. Aldone c\u0302iu rifuzanta iri al misio povas esti markita kiel kontrau\u0306revoluciulo kaj esti punita, ekzemple sendita labori en fora urbeto. Ec\u0302 pli, por c\u0302iu fug\u0302inta el misio, estas malpermesite reveni al Kubo dum ok jaroj."}, {"text_idx": "#000021", "text": "Kien estas direktataj la gravaj resursoj kolektitaj dum tiuj c\u0302i misioj? Dum la unua duono de 2021, la registaro donis 45,5% de la bug\u0302eto al komercaj servoj kaj nemoveblaj\u0302aj aktivadoj celantaj internacian turismon, dum nur 0,8% estis senditaj al publika sanservo."}, {"text_idx": "#000022", "text": "Dume la sanserva situacio c\u0302e kubanoj estas malfacila. La malsufic\u0302o de kuraciloj, oksigeno, benzino por ambulancoj kaj la g\u0302enerala degenerado de la sistemo jam disvastig\u0302is tra la lando. Sociaj retoj ig\u0302is la scenejo kie civitanoj plendas pri la situacio, ec\u0302 tiuj kiuj estas fidelaj al la reg\u0302imo."}, {"text_idx": "#000033", "text": "Retpos\u0302to (ne estos publikigata) (deviga)"}, {"text_idx": "#000038", "text": "Bonvolu subteni nian gravan laboron"}]